
Prome Minister Evelyn Wever-Croes: 


PROME MINISTER TA FELICITA PRESIDENTE 
DI PARLEMENTO PA PERIODO 2021-2022 


“Sr. Edgard Vrolijk ya a mustra di ta un Presidente pa 


henter e Parlamento” 
y” 











Dialuna 13 di September, durante e reunion publico den 
Parlamento, Prome Minister Evelyn Wever-Croes a felicita y 
gradici Sr. Edgard Vrolijk pa su nombracion como Presidente 
di Parlamento di Aruba pa e period 2021-2022. 


E posicion di Presidente di Parlamento ta esun mas halto den 
nos constitucion cu tin su retonan cu ne. Gobierno di Aruba y 
Fraccion di MEP tin tur confiansa cu Sr. Vrolijk, pa medio di su 
conocemento y experiencia, lo haci un bon trabou. Sr. Vrolijk 
ta un persona husto y firme y esey nos mester pa mantene 
e orden den sala di Parlamento. Ya caba den e ultimo dos 
lunanan a mustra cu a gana confiansa den comunidad y cu e 
voto di dialuna mainta ta un confirmacion di esaki cu Sr. Vrolijk 
lo sigui haci un bon trabou. 


Prome Minister a expresa cu den comunidad tambe tambe ta 
wordo sinti caba e alegria di esnan cu ta siguiendo e reunion 


Den dos luna, sr. Vrolijk a mustra cu e lo ta ta un Presidente 
pa henter e Parlamento. Den pasado, tempo cu Partido MEP 
tawata den oposicion, a conoce Presidentenan di Parlamento 
cu tawata solamente pa un parti di Parlamento y e parti den 
oposicion tabata wordo lubida y stroba di eherce e trabou. Sr. 
Vrolijk a demostra di ta husto y ta permiti tur dos banda haci 
nan trabou manera mester ta y esakinan ta puntonan cu ta 
hopi importante den e temponan aki. 


Prome Minister a dirigi su mes na Sr. Edgard Vrolijk bisando: “Mi 
ta desea bo hopi exito y hopi forsa. Tambe na e Vice Presidente 
actual, Sr. Ursell Arends pa e temporada aki. Cu nos bon Dios 
por bendiciona no solamente nos pais pero cu nos por logra 
cu den e dirigencia cu boso ta mustra den e Parlamento aki 
por sigui gana e confiansa di comunidad manera boso a bin ta 
haciendo' 

Prome Minister Evelyn Wever-Croes: 


PROME MINISTER TA EXPRESA 3 DESEO PA 











Dialuna mainta, durante e reunion publico den Parlamento riba 
e Clausura di aña Parlamentario 2020-2021, Prome Minister 
Evelyn Wever-Croes a duna entrega palabranan di motivacion 
deseando tur Parlamentario hopi exito den e Aña Parlamentario 
2021-2022. Prome Minister a comparti 3 deseo cu e tin pa 
e Parlamento nobo. Ya caba e fundeshi a wordo poni den e 
Parlamento den e aña 2020-2021 y Prome Minister a expresa 
su deseo pa esey continua den e aña Parlamentario nobo. 


INDEPENDISACION DI NOS PARLAMENTO 

E prome deseo ta un Parlamento fuerte. Pa finalisa cu e plan 
di independisacion di nos Parlamento den e aña Parlamentario 
nobo nos dilanti na e modelo cu Parlamento ta scoge p'e, pero 
un Parlamento fuerte cu por bringa cabes na retonan cu Aruba 
ta enfrentando. Esfuersonan a wordo haci pa logra independisa 
Parlamento y e deseo ta pa pronto esaki por wordo realisa. 


CRISTALISA OMBUDSMAN 

E di dos deseo ta di mira e ombudsman cristalisa. A cuminsa 
cu esaki pero lamentablemente pa algun diferencia di opinion 
no por a keda cla cu esaki. Prome Minister ta expresa su 
confiansa cu e Parlamento aki, cu a demostra cu ta esun cu a 
bin cu e iniciativa pa bin cu un ombudsman, unanimamente lo 
accepta e ley di Ombudsman. Aworaki ta na e momento crucial 
di demostra cu nos ta kere den un Ombudsman, ancra den 
constitucion. 


“Ohala cu nos por pone nos diferencianan un banda y logra 
cu esaki por pasa y asina duna pueblo loke pueblo ta pidi di e 
Parlamento aki, esta pa e Ombudsman por ta ancra den nos 
constitucion y pa e por funciona como defensor di pueblo”. 


E PARLAMENTO NOBO 









MANTENE REGLANAN DI INTEGRIDAD NA HALTO 

E di tres deseo grandi ta pa Parlamento aki mantene e reglanan 
di integridad asina na halto. A papia hopi di dje, tin un ley di 
integridad cu ta den tratamento y ohala cu hopi trempan den 
e aña parlamentario nobo, e ley aki por pasa pasobra pueblo 
kier esaki. Pueblo ta pidi pa tin regla pa asina por atene su 
gobernantenan y Parlamentarionan na nan. 


“Si e ley aki pasa, tur Parlamentario cu ta bou di investigaion 
actualmente lo tin cu bandona nan cargo na e momentonan 
aki anto e ora ey porfin por hala rosea akiden y bisa cu e 
Parlamento berdad ta para pa reglanan di integridad”. 


Prome Minister a termina deseando cada Parlamentario exito 
den e aña Parlamentario 2021-2022 y cu e 3 deseonan aki 
biba tambe den curason di cada Parlamentario pa asina nos 
pueblo por conta cu un Parlamento cu ta digno di confiansa di 
un y tur. 

MINISTER XIOMARA MADURO 





Minister Xiomara Maduro di Finansa ta informa: 


CFATF A PRESENTA E RESULTADO PRELIMINAR 
DI ARUBA SU EVALUACION DI AML/CFT 


Na november proximo lo trata e resultado den e reunion 
plenario di CFATF 












E ultimo dos siman e integridad di Aruba su sistema financiero 
a wordo evalua pa Caribbean Financial Action Task Force on 
money laundering CFATF den evaluacion AML/CFT. Diabierna 
ultimo Minister President, Minister di Hustica y Minister di 
Finansa a haya un presentacion di e 'preliminary findings' for di 
e team di ehecutivo di CFATF den presencia di e miembronan 
di e team di Aruba. 


E resultado final di e evaluacion lo ser trata den e Reunion 
Plenario di CFATF na november proximo. Minister Xiomara 
Maduro ta gradici tur persona y instancia cu a brinda informacion 
y cooperacion pa asina e team por a evalua Aruba. 

MINISTER DI CULTURA A RICIBI BISHITA DI 
E ARTISTA GILBERT SENCHI Y ARTIOSA 


Siman pasa Minister Xiomara Maduro di Cultura a haya bishita 
di e artista Arubiano di renombre internacional sr. Gilbert Senchi 
kende presenta e mandatario su catalogo di obranan di arte 
cu a keda comiciona local y internacionalmente. Sr. Senchi ta 
conoci pa su obranan di arte publico na Aruba, manera Lolita 
y Monumento pa Piscadornan Perdi, pero su catalogo ta yena 
di obranan cu ta exponi den exterior. 








Sr. Senchi a splica tambe mas di e obra publico Driekel destina 
pa Aruba, pero cu interes internacional pa e obra den otro 
continente. Den tapara tambe tin un obra pa Oranjestad pa 
cual ta trahando ainda riba e detayes. Aruba por ta orguyoso 
di e talento di sr. Senchi. Minister Xiomara Maduro ta gradici 
sr. Senchi y sra. Mirla Passchier di ARTiosa pa e bishita y 
splicacion amplio di e obranan di arte di nos talento local di 
renombre internacional. Aruba ta keda pendiente pa por admira 
mas obra di e man talentoso di sr. Senchi 































M. Koning Willem 
|r van Oranje 








MINISTER DANGUI ODUBER 

Minister Dangui Oduber: 
VACUNATHON 4 CU BON ASSISTENCIA 

















Siman pasa minister Dangui Oduber conhuntamente cu Dvg, 
Svb y Azv a anuncia e vacuntahon 4 cu lo mester tuma lugar 
11 y 12 september. E vacunathon aki tawata hopi importante 
considerando e e situacion actual di Covid-19 nan Aruba cu e 
variante Delta y tambe e demanda cu tin pa vacuna na Aruba. 


E situacion actual na Aruba ta un tiki mas mihor. E cantidad 
di casonan ta bahando y hospitalisacion tambe. Tin un gran 
cantidad di patient cu Covid ta wordo manda Colombia y esaki 
ta pone hopi presion riba gastonan di azv. 


Nos a haci un yamada na comunidad di Aruba pa bai 
masalmente vacuna y nos ta hopi contento y agardecido cu 
un biaha Aruba a responde na e yamada pa bai vacuna. For di 
mainta trempan nos a nota e entusiasmo den nos hendenan 
pa vacuna y e dia tawata uno hopi fructifero y exitoso. 


Nos a pone como meta pa nos por vacuna riba 2000 mil 
persona e weekend aki. Un total di 835 persona a haya nan 
promer shot y 1851 persona a haya nan di dos shot. 


Como minister di salud mi kier a gradici di curason un biaha 
mas cada un persona. Cu a bai vacuna, ministerio di turismo, 
salud publico y deporte, henter e team di vacuna di Dvg, tur e 
voluntarionan di Svb/azv, ATA, Ahata y sigur un danki special 
na Ritz Carlton pa pone nan ballroom disponibel un biaha mas 
pa logra un otro vacunathon super exitoso. 


Ban sigui cuida, ban sigui laba nos mannan frequentemente, 
ban sigui mantene distanciamento social, ban sigui bisti masks 
y ban tur hunto den union sali for di e crisis aki. Mi ta convenci 
cu hunto den union nos lo vence. 

Diasabra 11 y diadomingo 12 di september conteo final: 

- 835 prome dosis 

- 1,851 di dos dosis 

Total persona vacuna: 2,686. 

Nos ta ariba bon caminda pa hunto como pais logra controla 
e virus. 


No solamente bo mester sigui cuida, pero tambe bo mester 
cumpli cu tur e medidanan di siguridad/higiena pa bo cuida bo 
mes y otro, pero tambe tur hende mester sigui vacuna! 


Vacuna nota solamente un acto di solidaridad y responsabilidad 
conhunto caminda niun hende por keda atras; pero mas tanto, 
vacuna ta un acto di amor pa bo mes, bo famia y bo pais! 

Por fabor, no duda mas: VACUNA! 

Aruba Airport Authority N.V. (AAA) ta raporta riba e prestacion 
di AUA Airport den Augustus 2021; un otro luna di recuperashon 
fuerte compara cu e mesun periodo na 2019. 


Un averahe di e passenger load factor (PLF) na salida (cantidad 
di asiento ocupa en comparacion cu e cantidad total di asiento 
dispobibel abordo di un avion na momento di sali for di AUA 
Airport) pa e mercado Mericano di 87% a keda raporta den 
Augustus 2021, mientras cu e averahe di PLF pa tur mercado 
tabata 86% durante e mesun temporada (comparando cu 2019 








ordo recupera den Augustus 2021 

unda e PLF averahe pa tur mercado tabata 85%). 


Durante e ultimo luna, AUA Airport a procesa un averahe di 
29 buelo pa dia, esaki ta menos compata cu e averahe di 35 
buelo pa dia durante e mesun temporada den 2019. Den e 
mesun temporada na 2020 AUA Airport a procesa solamente 
218 buelo mientras cu e frontera a habri na Juli 2020 pa tur 
operacion comercial. 


Nos turismo ta sigui fuerte y recuperando. 





a | 
F “(NINE Dialuna 13 September 2021 





Ministerio di Asuntonan Social y Labor 
Departamento di Labor & Investigacion (DAO) 


‘BESLAG’ RIBA SALARIO DI EMPLEADO 
DOOR DI SU DUNADO DI TRABOU ARTICULO 
632" CODIGO CIVIL DI ARUBA 


Entrante 1 di september 2021 e regulacion tocante 'beslag' 
riba e salario di empleado door di su dunado di trabou, pa 
motibo cu e empleado debe placa na un tercera persona of 
compania, ta como lo siguiente: 


A. Si un empleado tin un salario riba Afi. 50.000 bruto pa aña 
por pone 'beslag' riba su salario te cu un maximo di 33% di e 
salario netto. 


Por ilustra e regla aki cu e siguiente ehempel: 


Un empleado tin un salario di Afl. 4.500 bruto pa luna 
(Afi. 54.000 pa aña) cu ta cu mas o menos Afl. 4.000 netto. Por 
pone 'beslag' riba su salario netto te cu Afl. 1.320. E empleado 
ta keda cu Afi. 2.680 despues di 'beslag'. 


B. Si un empleado tin un salario te cu Afl. 50.000 bruto pa aña 
por pone 'beslag' riba su salario te cu un maximo di 25% di e 
salario netto. Sinembargo e empleado semper mester keda cu 
90% di e salario minimo netto. 

(E salario minimo actual ta Afi. 1.815,35 pa luna. Despues 
di kita e primanan di AOV/AWW y AZV etc. e empleado ta 
keda cu un salario netto di Afl. 1.700). 


Por ilustra e regla aki cu e siguiente ehempelnan: 


(Tene na cuenta cu e salarionan menciona no ta refleha e 
salario exacto di un empleado, pero nos ta uz'e solamente cu 
e meta pa ilustra con mester calcula e 'beslag' maximo. 

E compania su HR y payroll master lo mester calcula e sumanan 
exacto pa cada empleado y ta calcula esaki basa riba e salario 
anual). 


Scenario 1 

Un empleado ta gana salario minimo cu ta Afl. 1.815,35 
bruto pa luna (Afl. 21.785 pa aña), cu ta mas o menos Afl. 
1.700 netto. Por pone 'beslag' riba su salario te cu maximo Afl. 
170 pa luna (cu ta 10% di e salario netto). Esaki kiermen cu Afl. 
1.530 mester keda 'beslagvrij'. 


Scenario 2 
Un empleado tin un salario bruto di Afi. 2.000 pa luna (Afl. 
24.000 pa aña), cu ta mas o menos Afi. 1.800 netto. Kitando Afl. 





1.530, cu ta 90% di e salario minimo netto cu semper mester 
keda 'beslagvrij', por pone 'beslag' riba e restante completo di 
Afi. 270 (Afl. 1.800 - Afi. 1.530). Esaki pasobra den e scenario 
aki e suma di 'beslag' eigenlijk lo mester ta Afl. 450 (cu ta 25% 
di Afl. 1.800). 


Pa e salarionan net riba salario minimo te cu un salario menos 
cu Afl. 2.040 netto pa luna no por aplica 25% completo pa 
‘beslag’, sino e empleado no ta keda cu 90% di e salario 
minimo netto. 


Scenario 3 

Un empleado tin un salario bruto di Afi. 3.000 pa luna (Afi. 
36.000 pa aña), cu ta mas o menos Afi. 2.700 netto. Mester 
kita Afl. 1.530, cu ta 90% di e salario minimo netto cu semper 
mester keda 'beslagvrij' di cual e restante ta Afi. 1.170 (Afl. 
2.700 - Afi. 1.530). 

Den e scenario aki por pone ‘beslag’ riba e salario te cu maximo 
Afi. 675 (cu ta 25% di Afl. 2.700). E empleado ta keda cu Afl. 
2.025 despues di 'beslag'. 


Departamento di Labor & Investigacion ta pidi tur trahado y 
principalmente dunadonan di trabou pa tene bon na cuenta e 
informacion aki. Pa pregunta por yama nos na 

523-7720 of manda nos un email na: directiearbeid@aruba. 
gov.aw. Tambe por sigui nos riba www.daoaruba.com of riba 
nos pagina di Facebook: Directie Arbeid en Onderzoek. 

Departamento di Salud Publico: 
UPDATE 12 DI SEPTEMBER 2021 


Segun resumen di awe 46 persona a recupera y un total di 19 ta ilustra casonan nobo di COVID cu un average semanal di 
caso nobo di COVID-19 a keda registra cual 3 ta no-residente 33 caso pa dia y un averahe di ‘positivity rate’ semanal di 15% 
y 16 ta residente. E cifranan aki ta representa un ‘Positivity pa dia. 

rate' bou di nos residentenan di 13%. 


Actualmente na Aruba tin 36 persona interna debi na COVID 
E cantidad di casonan activo di COVID-19 pa awe ta 350 y di cual 9 ta den ICU y 27 riba piso general y na Colombia tin 
cantidad di fayecidonan relaciona cu COVID-19 ta 155. Datos actualmente 25 persona den Cuido Intensivo. 





RESIDENTE NO-RESIDENTE 





19 16 3 
Activo 350 315 35 


MES 14571 13256 1315 


Positivo 15076 1 3723 1 353 

uzo di aparatonan electronico! 


E uzo di celularnan y otro aparatonan electronico ta afecta momen- 
tonan, por ehempel, familiar manera come hunto na mesa; esaki por 
crea un "individualizacion" of "aislamento” hopi peligroso. E depen- 
dencia na e artefactonan aki por bira un adiccion mesun fuerte cu 
esun na alcohol of droga. E adiccion aki por crea un desekilibrio 
Kimico den e celebro cu por genera trastornonan manera depresion, 
ansiedad, insomnio severo y impulsividad. Si e dependencia aki ta 
dañino pa adulto, corda con perhudicial e por ta pa mucha. Limita y 
controla uzo di aparatonan electronico, Pa combati COVID-19 bo 
mester mantene bo salud y vacuna, ya cu ta comproba cu e vacuna tin 
un efectividad halto pa proteha bo y evita transmision. Ban uza tur e 
hermentnan cu nos tin pa caba cu e virus aki na nos isla! ^ 


- Ami 
è. 


`` 


Mantene 1.5M Laba man Uza tapa boca 
minimo di distancia frecuentemente ÉP paden di tur luga 

